**Niko Heikkilä** (s. 6. kesäkuuta 2001 Helsinki) on suomalainen jääkiekkomaalivahti, joka edustaa SM-liigajoukkue Hämeenlinnan Pallokerhoa. Hän pelaa pääasiassa seuran U20-joukkueessa.

Ura
---

### Seuraura

Heikkilä on Kotkan Titaanien kasvatti. Hän siirtyi 14-vuotiaana kesken kauden 2015–2016 KooKoon C-nuoriin. Kaudeksi 2019–2020 Heikkilä siirtyi Hämeenlinnan Pallokerhon A-nuoriin, jossa hän toimi selkeänä kakkosmaalivahtina Tuomas Aallolle ja pelasi kuusi ottelua. Myös kaudella 2020–2021 Heikkilä jäi vähälle vastuulle ja hän pelasi neljä ottelua.

Kaudella 2021–2022 Heikkilä nousi HPK:n SM-liigajoukkueeseen. Hän nousi Eetu Laurikaisen kakkosmaalivahdiksi helmikuussa 2022, kun Daniel Lebedeff joutui sivuun loukkaantumisen vuoksi. Heikkilä pelasi ensimmäisen ja kauden ainoaksi jääneen SM-liigaottelunsa 9. maaliskuuta 2022 vieraissa KooKoota vastaan, kun hänet vaihdettiin loukkaantuneen Laurikaisen tilalle HPK:n maalinsuulle ottelun kolmanteen erään, kun KooKoo johti ottelua lukemin 3–1. Heikkilä päästi taakseen maalin, kun erää oli pelattu vain 21 sekuntia ja seuraavan maalin 1.20 minuutin pelin jälkeen. Hän torjui erän aikana kolme kertaa, mutta päästi taakseen kaikkiaan kolme maalia. HPK hävisi ottelun lopulta lukemin 6–1.

### Maajoukkueura

Heikkilä on pelannut kolme poikien maaottelua.

Muuta
-----

Heikkilä valmistui ylioppilaaksi Hämeenlinnan lyseon lukiosta keväällä 2021.

Tilastot
--------

|   |   | Runkosarja |   | Pudotuspelit |   |
| --- | --- | --- | --- | --- | --- |
| Kausi | Joukkue | Liiga | O | V | H | T | MIN | PM | NP | PMK | TP% | O | V | H | MIN | PM | NP | PMK | TP% |
| 2019–2020 | HPK | A-SM | 6 |  |  |  |  | 11 |  |  | 89,7 | – | – | – | – | – | – | – | – |
| 2020–2021 | HPK | U20-SM | 4 |  |  |  | 186 | 9 |  |  | 88,2 | – | – | – | – | – | – | – | – |
| 2021–2022 | HPK | U20-SM | 14 | 6 | 5 | 0 |  | 34 | 1 | 2.65 | 90,6 | – | – | – | – | – | – | – | – |
|  | HPK | SM-liiga | 1 | 0 | 0 | 0 | 20 | 3 | 0 | 9.00 | 50,0 | – | – | – | – | – | – | – | – |

Lähteet
-------

* Niko Heikkilä The Internet Hockey Databasessa (englanniksi)
* Niko Heikkilä Eurohockey-sivustolla (englanniksi)
* Niko Heikkilä *Elite Prospects*. Everysport Media Group AB.  (englanniksi)

### Viitteet

1. 1 2 3  Niko Heikkilä *Elite Prospects*. Everysport Media Group AB.  (englanniksi)
2. ↑  BioRex otteluennakko HPK-KalPa 22.2.2022 *hpk.fi*.  22.2.2022. HPK Liiga Oy. Viitattu 10.3.2022.
3. ↑  Tilastot *liiga.fi*.  9.3.2022. Jääkiekon SM-liiga Oy. Viitattu 10.3.2022.
4. ↑  Onnistumiset vähissä Kouvolassa -viikon toisesta ottelusta tappio Kerholle *hpk.fi*.  9.3.2022. HPK Liiga Oy. Viitattu 10.3.2022.
5. ↑  Hämeenlinnan lyseon lukion uudet ylioppilaat *kktavastia.fi*.  18.5.2021. Koulutuskuntayhtymä Tavastia. Viitattu 10.3.2022.

HPK – SM-liiga
6 Pihlström (**A**) |
10 Vesterinen |
12 Päivärinta |
14 Ahonen |
17 Hietanen (**C**) |
18 Savolainen |
19 Rautiainen |
23 Toivonen |
25 Huttunen |
28 Nenonen (**A**) |
29 Ruokonen |
30 Rajaniemi |
31 Markkanen |
34 Wold |
37 Ikonen |
38 Karjalainen |
40 Nurmi |
44 Reini |
49 Tapio |
53 Janatuinen |
54 Pärssinen |
58 Henriksson |
65 Loimaranta |
72 Liukas |
74 Nikkilä |
82 Tuulola |
89 Ketola |
91 Mustonen |
95 Toivola |
-- Juvonen |
-- Järvelä |
-- Lukkari |
-- Ka. Saarinen |
-- Ki. Saarinen |
-- Talvikunnas  

Valmentajat Lehtonen – Sirento-Manninen – Virta – Virtanen – Sarvela